ลงทะเบียน “เราเที่ยวด้วยกัน” รอบใหม่ เพิ่ม 1 ล้านสิทธิ วันแรก 28 ธ.ค. ยังเหลืออีกบาน
ลงทะเบียน “เราเที่ยวด้วยกัน” รอบใหม่ เพิ่ม 1 ล้านสิทธิ วันแรก 28 ธ.ค. ยังเหลืออีกบาน 
ลงทะเบียน “เราเที่ยวด้วยกัน” รอบใหม่ เพิ่ม 1 ล้านสิทธิ วันแรก 28 ธ.ค. ยังเหลืออีกบาน
28 ธ.ค. 2563

ผู้สื่อข่าวรายงานว่า วันนี้ (28 ธ.ค.63) เป็นวันแรกที่โครงการ “เราเที่ยวด้วยกัน” เปิดให้ลงทะเบียนรับสิทธิรอบใหม่ เพิ่มอีกจำนวน 1 ล้านสิทธิ ผ่านเว็บไซต์ “เราเที่ยวด้วยกัน.com” ตั้งแต่เวลา 06.00 น.ที่ผ่านมา โดยใช้สิทธิได้ระหว่าง 1 กรกฎาคม 2563-30 เมษายน 2564 ซึ่งขณะนี้พบว่ายังมีจำนวนสิทธิเหลืออีกจำนวนมาก โดยสิทธิที่พักเหลือ 843,899 สิทธิ จำนวนสิทธิตั๋วเครื่องบินเหลือ 1,585,484 สิทธิ
ทั้งนี้ สำหรับวิธีลงทะเบียนรับสิทธิ์
– ลงทะเบียนเข้าร่วมโครงการ โดยเข้าไปที่เว็บไซต์ เ”ราเที่ยวด้วยกัน.com”
– เลือกเมนู “ลงทะเบียนรับสิทธิสำหรับประชาชน” ด้านซ้ายมือ (ตามรูปด้านล่าง)
– อ่านเงื่อนไขโดยละเอียด หากตกลงให้เลือกที่ช่อง “ข้าพเจ้าได้อ่าน และตกลงยินยอมตามรายละเอียดข้อตกลงและความยินยอมข้างต้น” จากนั้นกดปุ่ม “ยืนยัน”
– กรอกข้อมูลให้ครบถ้วน เช่น ชื่อ-นามสกุล เลขประจำตัวประชาชน รหัสหลังบัตรประชาชน
– กรอก เบอร์โทรศัพท์มือถือที่ติดต่อได้ เพื่อการติดต่อและยืนยัน OTP (จำกัดการลงทะเบียน 1 เบอร์ต่อ 1 คนเท่านั้น) หากมี G-Wallet โครงการชิมช้อปใช้ สามารถระบุเบอร์เดิมเพื่อความสะดวกในการยืนยันตัวตนบนแอปฯ เป๋าตัง
– ยืนยันรหัส OTP ที่ได้รับผ่านข้อความทางโทรศัพท์มือถือ ตามหมายเลขที่ใช้ลงทะเบียน
– รอ SMS แจ้งผลการลงทะเบียน (ภายใน 3 วันหลังจากการยืนยันการลงทะเบียน)
– ดาวน์โหลด ติดตั้ง แอปฯ เป๋าตัง และยืนยันตัวตน (สำหรับผู้ที่ยังไม่เคยมี G-Wallet) เพื่อเตรียมใช้จ่ายสำหรับโครงการ
วิธีจองโรงแรม ที่พัก “เราเที่ยวด้วยกัน”
– จองโรงแรม (ใช้ส่วนลดได้ไม่เกิน 5 ห้องต่อคืนต่อคน) เมื่อวางแผนท่องเที่ยวเรียบร้อย ให้จองโรงแรมได้หลายช่องทาง อาทิ จองผ่านโรงแรมโดยตรง, Agoda หรือ Traveloka เป็นต้น
– จ่ายเงินผ่านเป๋าตัง 60% ของค่าห้อง (ไม่สามารถยกเลิกได้) สามารถจ่ายด้วยหลายวิธี อาทิ การโอนเงิน, เครดิตการ์ด)
– เมื่อเช็กอินเรียบร้อย จะได้รับ E-Voucher มูลค่า 600 บาท/คืน เวลา 17.00 น. ของทุกวันที่เราเช็กอิน ซึ่งจะได้รับสูงสุด 5 คืน
– เมื่อเช็กเอาท์เรียบร้อย E-Voucher ส่วนลดร้านต่างๆ จะหมดอายุในเวลา 24.00 น. ของวันที่เช็กเอาต์
– ได้รับเงินคืนค่าเครื่องบิน 40% ไม่เกิน 1,000 บาท ผ่านแอปฯ เป๋าตัง โดยการกรอก Booking Number ใน www.เราเที่ยวด้วยกัน.com ได้รับสิทธิ์ 2 คน/ห้อง
หลักเกณฑ์และเงื่อนไข
– รัฐจะสนับสนุนเงินค่าที่พักในอัตราร้อยละ 40 ของราคาสุทธิ แต่ไม่เกิน 3,000 บาทต่อห้องต่อคืน ให้กับประชาชนผู้ได้รับสิทธิ โดยรัฐจะจ่ายให้แก่ผู้ประกอบธุรกิจฯ โดยตรงหลังจากประชาชนผู้ได้รับสิทธิได้ Check out ออกจากโรงแรม
– รัฐจะสนับสนุน E-Voucher ผ่านแอปพลิเคชั่น “เป๋าตัง” ให้แก่ประชาชนผู้ได้รับสิทธิเมื่อ Check in เข้าพักโรงแรมที่เข้าร่วมโครงการฯ โดย E-Voucher มีเงื่อนไขการใช้งานดังนี้
– E-Voucher จะปรากฏในแอปพลิเคชั่น “เป๋าตัง” ในเวลา 17.00 น. ของทุกวันตลอดระยะเวลาที่เข้าพัก โดยมีมูลค่า  มูลค่า 900 บาทต่อห้องต่อคืน สำหรับคืนวันจันทร์ถึงคืนวันพฤหัสบดี ตามรายละเอียดการจอง มูลค่า 600 บาทต่อห้องต่อคืน สำหรับคืนวันศุกร์ถึงคืนวันอาทิตย์ ตามรายละเอียดการจอง
– มูลค่าของ E-Voucher สามารถสะสมได้จนกว่าจะสิ้นสุดระยะเวลาตามสามารถใช้จ่ายได้จนถึงเวลา 23.59 น. ของวันที่ Check out
– E-Voucher สามารถใช้จ่ายได้จำนวนร้อยละ 40 ของราคาสุทธิในใบเสร็จรับเงิน
– ไม่สามารถใช้ช่องทางอื่นนอกจากแอปพลิเคชั่น “เป๋าตัง” ในการใช้ชำระเงินร่วมกับ E-Voucher ได้
– รัฐจะสนับสนุนเงินรวมตลอดระยะเวลาโครงการฯ ไม่เกิน 15 สิทธิต่อหนึ่งหมายเลขประจำตัวประชาชน
– เมื่อผู้เข้าร่วมโครงการฯ จองโรงแรมที่พักและชำระเงินเรียบร้อยแล้ว หากเกิดปัญหาอย่างใด ๆ ขึ้นที่ทำให้เกิดอุปสรรคต่อการเข้าพัก เข้ารับบริการ หรือการใช้สิทธิตามโครงการฯ ให้ผู้เข้าร่วมโครงการฯ เรียกคืนความเสียหายจากโรงแรม
– ผู้เข้าร่วมโครงการฯ ต้องปฏิบัติตามสาระสำคัญของโครงการฯ รวมถึงหลักเกณฑ์และเงื่อนไขของโครงการฯ
– ห้ามผู้เข้าร่วมโครงการฯ กระทำการใด ๆ อันก่อให้เกิดความเข้าใจผิดหรือความปั่นป่วนที่เป็นอุปสรรคต่อการดำเนินโครงการฯ หรือมาตรการอื่น ๆ ของรัฐ
– หากผู้เข้าร่วมโครงการฯ ไม่ปฏิบัติตามหรือฝ่าฝืนหลักเกณฑ์หรือเงื่อนไขของโครงการฯ ผู้เข้าร่วมโครงการฯ ดังกล่าวจะต้องจ่ายเงินคืนให้แก่รัฐภายใน 7 วันนับแต่วันที่ได้รับแจ้งถึงการกระทำดังกล่าว โดยจ่ายเงินคืนผ่านช่องทางที่กระทรวงการคลังกำหนด